
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1195 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Λειτουργία του Επικουρικού Κεφαλαίου Εκκαθά¬ 
ρισης Συναλλαγών και όρια εντολών των Με¬ 
λών της αγοράς αξιών του Χρηματιστηρίου Αθη¬ 
νών. 1 

Ορισμός του Κεντρικού Αποθετηρίου Αξιών ως δι¬ 
αχειριστή και θεματοφύλακα του Επικουρικού 
Κεφαλαίου Εκκαθάρισης Χρηματιστηρίου Αθη¬ 
νών. 2 

Τροποποίηση του Κανονισμού Χρηματιστηρίου Αθη¬ 
νών Α.Ε. 3 


ΑΠΟΦΑΣΕΙ Σ 

(1) 

Λειτουργία του Επικουρικού Κεφαλαίου Εκκαθάρισης 
Συναλλαγών και όρια εντολών των Μελών της αγο¬ 
ράς αξιών του Χρηματιστηρίου Αθηνών. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση 1/392/26.7.2006 Δ.Σ.) 

Αφού έλαβε υπόψη: 

1. Τις διατάξεις των παραγράφων 2, 5,11,12 και 13 του 
άρθρου 6 του ν. 2471/1997, όπως τροποποιήθηκε και 
συμπληρώθηκε από τις διατάξεις των παρ. 3 και 4 του 
άρθρου 44 του ν. 3371/2005 (ΦΕΚ Α7178/14.7.2005). 

2. Τη γνώμη του Χρηματιστηρίου Αθηνών, όπως δι¬ 
ατυπώνεται στην από 15.5.2006 (αρ. πρωτ. ΕΚ 10613) 
επιστολή του. 

3. Τη γνώμη του Διαχειριστή του Επικουρικού Κεφα¬ 
λαίου, όπως διατυπώνεται στην από 15.5.2006 (αρ. πρωτ. 
ΕΚ 10406) απόφαση του Συνεγγυητικού, ως διαχειριστή 
του Επικουρικού Κεφαλαίου. 

4. Το άρθρο 90 του π.δ. 63/2005 «Κωδικοποίηση της 
Νομοθεσίας για την Κυβέρνηση και τα Κυβερνητικά Όρ¬ 
γανα» (ΦΕΚ Α798/22.4.2005), αποφασίζει ομόφωνα: 

Αρθρο 1 
Ορισμοί 

α) «Ημέρα Συνεδρίασης»: Ημέρα κατά την οποία πραγ¬ 
ματοποιείται συνεδρίαση στην Αγορά Αξιών του Χρη¬ 
ματιστηρίου Αθηνών. 

β) «Περίοδος αναφοράς»: Το χρονικό διάστημα που 


31 Αυγούστου 2006 
περιλαμβάνει την Ημέρα Συνεδρίασης και τις τρεις 
προηγούμενες αυτής ημέρες, κατά τις οποίες πραγμα¬ 
τοποιήθηκαν επίσης συνεδριάσεις στην Αγορά Αξιών 
του Χ.Α. 

γ) «Ημερολογιακό Τρίμηνο»: Οι περίοδοι από 1η Ια¬ 
νουάριου έως 31η Μαρτίου, από 1η Απριλίου έως 30η 
Ιουνίου, από 1η Ιουλίου έως 30η Σεπτεμβρίου και από 
1η Οκτωβρίου έως 31η Δεκεμβρίου κάθε ημερολογιακού 
έτους. 

δ) «Ημέρα Υπολογισμού»; Η ημέρα κατά την οποία 
πραγματοποιείται ο υπολογισμός της διακινδύνευσης 
που δημιουργείται στο Επικουρικό Κεφάλαιο από τις 
συναλλαγές που έχει καταρτίσει ένα Μέλος, χωρίς αυ¬ 
τές να έχουν ακόμη διακανονισθεί. 

ε) «Περίοδος Υπολογισμού»: Οι τρεις Ημέρες Συνεδρί¬ 
ασης που προηγούνται της Ημέρας Υπολογισμού. 

στ) «Εκκρεμείς Συναλλαγές»; Οι καταρτισθείσες από 
Μέλος χρηματιστηριακές συναλλαγές, που δεν έχουν 
ακόμη εκκαθαρισθεί και διακανονισθεί. Σε κάθε χρονική 
στιγμή ως Εκκρεμείς Συναλλαγές νοούνται οι συναλλα¬ 
γές που έχει καταρτίσει το Μέλος τις τρεις προηγούμε¬ 
νες εργάσιμες ημέρες (Τ-3, Τ-2, Τ-1) που δεν έχουν ακό¬ 
μη εκκαθαρισθεί και διακανονισθεί, τυχόν εκκρεμότητες 
από συναλλαγές προηγούμενων των ως άνω ημερών 
συναλλαγών καθώς και οι καταρτισθείσες συναλλαγές 
της ίδιας ημέρας (Τ). 

ΚΕΦΑΛΑΙΟ Α' 

ΥΨΟΣ ΕΠΙΚΟΥΡΙΚΟΥ ΚΕΦΑΛΑΙΟΥ 
ΚΑΙ ΜΕΡΙΔΩΝ ΜΕΛΩΝ 

Αρθρο 2 

Μερίδες του Επικουρικού Κεφαλαίου 

1. Το Επικουρικό Κεφάλαιο αποτελείται από τις μερίδες 
των Μελών του και την εισφορά του Χρηματιστηρίου 
Αθηνών, του στοιχείου (α) της παρ.1 του άρθρου 6 του ν. 
2471/1997. Οι Μερίδες είναι τόσες, όσα και τα Μέλη της 
Αγοράς Αξιών του Χρηματιστηρίου Αθηνών. Η Μερίδα 
κάθε Μέλους διαμορφώνεται με βάση τα καταβληθέ- 
ντα από το Μέλος στο Επικουρικό Κεφάλαιο χρήματα, 
προσαυξανόμενη με τις τυχόν προσόδους του Επικουρι¬ 
κού Κεφαλαίου και μειούμενη με τα έξοδα λειτουργίας 
του και διαχείρισης της περιουσίας του καθώς και με 
το κόστος διαχείρισης κινδύνων και ασφαλειών, όπως 
προσδιορίζονται από τον διαχειριστή του Επικουρικού 
Κεφαλαίου. Οι πρόσοδοι και τα έξοδα επιμερίζονται 

στα Μέλη και στο Χρηματιστήριο Αθηνών αναλόγως 
του ύψους της μερίδας τους ή της εισφοράς τους στο 
Επικουρικό Κεφάλαιο. 

2. Το ελάχιστο ύψος του επικουρικού κεφαλαίου και 
το ύψος της μερίδας του κάθε Μέλους προσδιορίζονται 
με βάση τα προβλεπόμενα στα επόμενα άρθρα. 

Άρθρο 3 

Μη Συμψηφιζόμενη Αξία Συναλλαγών Τετραημέρου 
Μέλους (ΜΣΑΣΤΜέλους) 

1. Κάθε ημέρα συνεδρίασης κάθε ημερολογιακού τρι¬ 
μήνου αθροίζεται η αξία όλων των πωλήσεων και η αξία 
όλων των αγορών κάθε κινητής αξίας στην οποία το 
Μέλος διενέργησε συναλλαγές κατά την ημέρα αυτή και 
υπολογίζεται η διαφορά μεταξύ της αξίας των αγορών 
και της αξίας των πωλήσεων της συγκεκριμένης κινητής 
αξίας. Η διαφορά αυτή αποτελεί την Μη Συμψηφιζόμενη 
Αξία Πωλήσεων (ΜΣΑΠ) ή την Μη Συμψηφιζόμενη Αξία 
Αγορών (ΜΣΑΑ) της κινητής αξίας. 

Οι ΜΣΑΑ και ΜΣΑΠ κάθε ημέρας αθροίζονται ξεχωρι¬ 
στά για το σύνολο των ών αξιών στις οποίες το Μέλος 
κατήρτισε συναλλαγές κατά τη σχετική ημέρα. Το μα 
που προκύπτει αποτελεί την Συνολική Μη Συμψηφιζό- 
μενη Αξία Αγορών ΣΑΑ) και την Συνολική Μη Συμψηφι- 
ζόμενη Αξία Πωλήσεων (ΣΜΣΑΠ). 

3. Η μεγαλύτερη τιμή μεταξύ της ΣΜΣΑΑ και της 
ΣΜΣΑΠ αποτελεί για κάθε Μέλος και για κάθε Ημέρα 
Συνεδρίασης την Ημερήσια Μεγαλύτερη Τιμή Μη Συμ- 
ψηφιζόμενης Αξίας Συναλλαγών (ΗΜΜΣΑΣ). 

4. Το άθροισμα των ΗΜΜΣΑΣ της περιόδου αναφοράς 
συνιστά τη Μη Συμψηφισμένη Αξία Συναλλαγών Τετρα¬ 
ημέρου Μέλους (ΜΣΑΣΤΜέλους). 

Αρθρο 4 

Μη Συμψηφιζόμενη Αξία Συναλλαγών Τετραημέρου 

Αγοράς 

1. Η διαδικασία του άρθρου 3 ακολουθείται για όλα 
τα Μέλη κάθε Ημέρα Συνεδρίασης του Ημερολογιακού 
Τριμήνου. 

2. Για κάθε Ημέρα Συνεδρίασης του Ημερολογιακού 
Τριμήνου, επιλέγεται μεταξύ όλων των Μελών η μεγαλύ¬ 
τερη τιμή από όλες τις ΜΣΑΣΤΜέλους η οποία αποτελεί 
την Μη Συμψηφιζόμενη Αξία Συναλλαγών Τετραημέρου 
Αγοράς (ΜΣΑΣΤΑγοράς). 

Αρθρο 5 

Μέσος Όρος των ΜΣΑΣΤΜέλους 

1. Το άθροισμα των ΜΣΑΣΤΜέλους μέσα στο Ημερο¬ 
λογιακό Τρίμηνο, διαιρούμενο δια του αριθμού αυτών 
στο Ημερολογιακό Τρίμηνο, αποτελεί τον Μέσο Όρο των 
ΜΣΑΣΤΜέλους (ΜΟ ΜΣΑΣΤΜέλους) του Ημερολογιακού 
Τριμήνου του Μέλους. 

2. Με βάση αυτόν τον ΜΟ ΜΣΑΣΤΜέλους υπολογίζεται 
για το Ημερολογιακό Τρίμηνο η Μέση Απόκλιση (ΜΑ 
ΜΣΑΣΤΜέλους) από τον ως άνω Μέσο Όρο. Ο υπολο¬ 
γισμός γίνεται σύμφωνα με τον ακόλουθο μαθηματικό 
τύπο: 

ΜΑ ΜΣΑΣΤΜέλους = 1/ν. £ | ΜΣΑΣΤΜέλους, - ΜΟ ΜΣΑΣΤΜέλους | 

ϊ = 1, 2, .. ,ν ημέρες Ημερολογιακού Τριμήνου κατά 
τις οποίες το Μέλος συμμετείχε στις συνεδριάσεις της 
αγοράς αξιών του Χρηματιστηρίου Αθηνών. 


Αρθρο 6 

Μέσος Όρος των ΜΣΑΣΤ Αγοράς 

1. Το άθροισμα των ΜΣΑΣΤ Αγοράς, διαιρούμενο δια του 
αριθμού των Ημερών Συνεδρίασης του Ημερολογιακού 
Τριμήνου αποτελεί τον Μέσο Όρο των ΜΣΑΣΤΑγοράς 
(ΜΟ ΜΣΑΣΤΑγοράς) του Ημερολογιακού Τριμήνου. 

2. Με βάση αυτόν τον ΜΟ ΜΣΑΣΤΑγοράς υπολογίζεται 
για το Ημερολογιακό Τρίμηνο η Μέση Απόκλιση (ΜΑ 
ΜΣΑΣΤΑγοράς) από τον ως άνω Μέσο Όρο. Ο υπολο¬ 
γισμός γίνεται σύμφωνα με τον ακόλουθο μαθηματικό 
τύπο: 

ΜΑ ΜΣΑΣΤ Αγοράς = 1/ν* ^ | ΜΣΑΣΤ Αγοράς, - ΜΟ ΜΣΑΣΤ Αγοράς | 

/ 

ί = 1,2, ...ν Ημέρες Συνεδρίασης του Ημερολογιακού Τρι¬ 
μήνου 

Αρθρο 7 

Ελάχιστο Ύψος Επικουρικού Κεφαλαίου 

1. Το ελάχιστο ύψος του Επικουρικού Κεφαλαίου για 
κάθε Ημερολογιακό Τρίμηνο ισούται με το άθροισμα του 
ΜΟ ΜΣΑΣΤΑγοράς και της ΜΑ ΜΣΑΣΤΑγοράς. 

2. Το ελάχιστο ύψος του Επικουρικού Κεφαλαίου ανα¬ 
προσαρμόζεται κάθε Ημερολογιακό Τρίμηνο. Μέσα στις 
τρεις πρώτες εργάσιμες ημέρες κάθε Ημερολογιακού 
Τριμήνου υπολογίζεται από το διαχειριστή του Επικου¬ 
ρικού Κεφαλαίου για το τρέχον τρίμηνο το Ελάχιστο 
Ύψος Επικουρικού Κεφαλαίου Ημερολογιακού Τριμήνου 
σύμφωνα με τα στοιχεία των συναλλαγών του προηγού¬ 
μενου Ημερολογιακού Τριμήνου. Το ελάχιστο ύψος του 
Επικουρικού Κεφαλαίου γνωστοποιείται από το διαχει¬ 
ριστή του Επικουρικού Κεφαλαίου στο Χρηματιστήριο 
Αθηνών και στα Μέλη του και δημοσιεύεται στο Ημερή¬ 
σιο Δελτίο Τιμών του Χρηματιστηρίου Αθηνών. 

3. Η Επιτροπή Κεφαλαιαγοράς δύναται να αποφασί¬ 
ζει την έκτακτη αναπροσαρμογή του ελάχιστου ύψους 
του Επικουρικού Κεφαλαίου και την επιβολή στα Μέλη 
συμπληρωματικών εισφορών προς επαύξηση της με¬ 
ρίδας τους. 

Άρθρο 8 

Μερίδα Μέλους στο Επικουρικό Κεφάλαιο 

1. Γ ια κάθε Μέλος υπολογίζεται το άθροισμα του ΜΟ 
ΜΣΑΣΤΜέλους του Ημερολογιακού Τριμήνου και της 
ΜΑ ΜΣΑΣΤΜέλους. 

2. Στη συνέχεια, υπολογίζεται το σύνολο των αθροι¬ 
σμάτων των ΜΟ ΜΣΑΣΤΜέλους του Ημερολογιακού 
Τριμήνου και των αντιστοίχων ΜΑ ΜΣΑΣΤΜέλους όλων 
των Μελών. Ο υπολογισμός γίνεται σύμφωνα με τον 
ακόλουθο μαθηματικό τύπο: 

£ (ΜΟ ΜΣΑΣΤΜέλους; + ΜΑ ΜΣΑΣΤΜέλους) 

/ 

ί = 1,2, ...μ μέλη που έχουν θητεία μεγαλύτερη των 2 ετών 
ή είχαν την ιδιότητα του μέλους πριν την έναρξη 
ισχύος της παρούσας απόφασης. 

3. Η Μερίδα του κάθε Μέλους στο Επικουρικό Κεφά¬ 
λαιο προκύπτει ως ο λόγος του υπολογιζόμενου στην 
παρ. 1 αθροίσματος προς το υπολογιζόμενο στην παρ. 2 
σύνολο αθροισμάτων επί το υπολογιζόμενο στο άρθρο 
7 Ελάχιστο Ύψος Επικουρικού Κεφαλαίου. 

Σε κάθε περίπτωση η Μερίδα Μέλους στο Επικουρικό 
Κεφάλαιο δεν μπορεί να ι κατώτερη των 50.000 - Ευρώ. 

5. Μέσα στις τρεις πρώτες εργάσιμες ημέρες κάθε 
Ημερολογιακού Τριμήνου υπολογίζεται από το διαχειρι¬ 
στή του Επικουρικού Κεφαλαίου για το τρέχον τρίμηνο 
η Μερίδα κάθε Μέλους στο Επικουρικό Κεφάλαιο σύμ¬ 
φωνα με τα στοιχεία των συναλλαγών του προηγούμε¬ 
νου Ημερολογιακού Τριμήνου, και γνωστοποιείται στο 
Χρηματιστήριο Αθηνών και στα Μέλη του. 

Άρθρο 9 

Καταβολές λόγω αναπροσαρμογής Μερίδων Μελών 

1. Την επόμενη εργάσιμη ημέρα από την γνωστοποίηση 
από το διαχειριστή του Επικουρικού Κεφαλαίου στο 
Χρηματιστήριο Αθηνών και στα Μέλη του ύψους των 
Μερίδων των Μελών στο Επικουρικό Κεφάλαιο κατά 
το τρέχον Ημερολογιακό Τρίμηνο, ο διαχειριστής του 
Επικουρικού Κεφαλαίου ορίζει το ακριβές ποσό που 
οφείλουν να καταβάλλουν 

α) τα Μέλη του Χρηματιστηρίου Αθηνών στο Επικου¬ 
ρικό Κεφάλαιο, ή 

β) το Επικουρικό Κεφάλαιο στα Μέλη του Χρημα¬ 
τιστηρίου Αθηνών, και το ανακοινώνει στα Μέλη του 
Χρηματιστηρίου Αθηνών. 

2. Εφόσον η αξία της Μερίδας Μέλους κατά το προ¬ 
ηγούμενο Ημερολογιακό Τρίμηνο υπολείπεται της Με¬ 
ρίδας που οφείλει να έχει αυτό το Μέλος κατά το τρέ¬ 
χον Ημερολογιακό Τρίμηνο, το Μέλος έχει υποχρέωση 
να καταβάλει σε μετρητά την εν λόγω διαφορά στο 
Επικουρικό Κεφάλαιο την τρίτη εργάσιμη ημέρα από 
της ανακοινώσεως από το διαχειριστή του Επικουρικού 
Κεφαλαίου του ύψους των Μερίδων των Μελών του 
Χρηματιστηρίου Αθηνών στο Επικουρικό Κεφάλαιο κατά 
το τρέχον Ημερολογιακό Τρίμηνο. 

3. Εφόσον η αξία της Μερίδας Μέλους κατά το προηγού¬ 
μενο Ημερολογιακό Τρίμηνο είναι μεγαλύτερη της Μερίδας 
που οφείλει να έχει το Μέλος αυτό κατά το τρέχον Ημερο¬ 
λογιακό Τρίμηνο η διαφορά καταβάλλεται σε μετρητά από 
το Επικουρικό Κεφάλαιο στο Μέλος εντός τριών εργασίμων 
ημερών από της ανακοινώσεως από το διαχειριστή του Επι¬ 
κουρικού Κεφαλαίου του ύψους των Μερίδων των Μελών 
του Χρηματιστηρίου Αθηνών στο Επικουρικό Κεφάλαιο για 
το τρέχον Ημερολογιακό Τρίμηνο. 

Άρθρο 10 

Μερίδα νέων Μελών στο Επικουρικό Κεφάλαιο 

1. Το ύψος της μερίδας στο Επικουρικό Κεφάλαιο των 
νέων Μελών ορίζεται σε 50.000 ευρώ για περίοδο 24 
μηνών από την έναρξη συμμετοχής των νέων μελών στις 
συνεδριάσεις της Αγοράς Αξιών του Χρηματιστηρίου 
Αθηνών και μέχρι τον αμέσως επόμενο υπολογισμό του 
ελάχιστου ύψους του Επικουρικού Κεφαλαίου μετά την 
πάροδο των 24 μηνών. 

2. Η μερίδα κάθε Μέλους καταβάλλεται τοις μετρητοίς 
με την επιφύλαξη της παραγράφου 2 του άρθρου 27 
της παρούσας απόφασης. 

Αρθρο 11 

Μη εμπρόθεσμη καταβολή εισφορών 
στο Επικουρικό Κεφάλαιο 

Τα Μέλη του Χρηματιστηρίου Αθηνών δεν μετέχουν 
στις συνεδριάσεις της Αγοράς Αξιών του Χρηματιστη¬ 
ρίου Αθηνών αν δεν έχουν εκπληρώσει εμπροθέσμως 
και προσηκόντως τις υποχρεώσεις τους προς το Επι¬ 
κουρικό Κεφάλαιο. 


Αρθρο 12 

Επένδυση διαθεσίμων του Επικουρικού Κεφαλαίου 

Το σύνολο των διαθεσίμων του Επικουρικού Κεφα¬ 
λαίου τοποθετείται σε ευρώ, σε τραπεζικές καταθέσεις 
και σε τίτλους σταθερού εισοδήματος διάρκειας μέχρι 
ενός έτους, οι οποίοι εκδίδονται από κράτη - μέλη της 
Ευρωπαϊκής Ένωσης ή από πιστωτικά ιδρύματα που 
λειτουργούν στην Ελλάδα. Τα πιστωτικά ιδρύματα τα 
οποία αποδέχονται τις καταθέσεις ή εκδίδουν τους τίτ¬ 
λους σταθερού εισοδήματος πρέπει να έχουν αξιολογη¬ 
θεί πιστοληπτικά τουλάχιστον ως επενδυτικού βαθμού 
(ίηνθείπίθπΐ 9Γ3άθ) από έναν διεθνώς αναγνωρισμένο 
οίκο αξιολόγησης (οΐΌάίΙ Γβίίηρ δροηογ). Το σύνολο των 
διαθεσίμων του Επικουρικού Κεφαλαίου πρέπει να μπο¬ 
ρεί να ρευστοποιηθεί αυθημερόν (εεπίθ ά3γ ναΐυο). 

Άρθρο 13 

Αντίθετες συναλλαγές 

Κατά την ενεργοποίηση του Επικουρικού Κεφαλαίου, 
το Μέλος του Χρηματιστηρίου Αθηνών που αναλαμ¬ 
βάνει την υλοποίηση των διαδικαστικών πράξεων για 
την άρση των εκκρεμοτήτων ως προς την εκκαθάριση 
οφείλει να προβεί άμεσα σε αντίθετες συναλλαγές προς 
τις εκκρεμείς συναλλαγές του υπερήμερου Μέλους, ή 
άλλες συμβάσεις, για την κάλυψη όλων των υποχρεώ¬ 
σεων του υπερήμερου Μέλους προς την εκκαθάριση, 
ακόμη και αν οι τελευταίες δεν είναι ληξιπρόθεσμες, 
εφόσον ο διακανονισμός των Εκκρεμών Συναλλαγών δεν 
καλύπτεται από χρηματικά διαθέσιμα ή κινητές αξίες 
του Μέλους ή των πελατών του για λογαριασμό των 
οποίων εκτελέσθηκαν οι εν λόγω συναλλαγές. 

ΚΕΦΑΛΑΙΟ Β' 

ΟΡΙΑ ΕΝΤΟΛΩΝ ΚΑΙΣΥΝΑΛΛΑΓΩΝ ΜΕΛΩΝ 
Άρθρο 14 

Παράγοντες προσδιορισμού του Ορίου Εισαγωγής 
Εντολών 

1. Το ανώτατο ύψος της αξίας των εντολών που Μέ¬ 
λος δικαιούται να εισάγει στο ΟΑΣΗΣ προς εκτέλεση 
προσδιορίζεται από τους εξής παράγοντες: 

α) το ύψος των εκκρεμών συναλλαγών που έχει κα¬ 
ταρτίσει Μέλος στην Αγορά Αξιών του Χ.Α., 
β) το ύψος της Μερίδας του Μέλους στο Επικουρικό 
Κεφάλαιο, 

γ) το Συντελεστή Ατομικής Κάλυψης του Μέλους, 
δ) τον Κίνδυνο Τριημέρου, 
ε) τον Κίνδυνο της Ημέρας Υπολογισμού, και 
στ) το Σύνολο της Εγγυοδοσίας του Μέλους. 

Αρθρο 15 

Κίνδυνος Τριημέρου 

1. Για κάθε Ημέρα Υπολογισμού λαμβάνονται υπόψη 
οι εκκρεμότητες των τριών προηγούμενων εργάσιμων 
ημερών (εκκρεμότητες Τριημέρου) και τυχόν εκκρεμό¬ 
τητες ως προς το διακανονισμό από συναλλαγές των 
προηγούμενων αυτών ημερών. 

2. Ο Κίνδυνος Τριημέρου της Ημέρας Υπολογισμού (Τ) 
για κάθε Ημέρα Συνεδρίασης στην Αγορά Αξιών του Χ.Α. 
υπολογίζεται σύμφωνα με τις συναλλαγές κάθε μιας 
από τις τρεις προηγούμενες Ημέρες Συνεδρίασης του 




16140 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Χ,Α. Οι τρεις Ημέρες Συνεδρίασης (Τ-1, Τ-2 και Τ-3) που 
προηγούνται της Ημέρας Υπολογισμού αποτελούν την 
Περίοδο Υπολογισμού ως προς την Ημέρα Υπολογισμού. 
Επιπροσθέτως λαμβάνονται υπόψη τυχόν εκκρεμότητες 
ως προς το διακανονισμό συναλλαγών που αφορούν σε 
Ημέρες Συνεδρίασης προγενέστερες της Τ-3. Ο Κίνδυ¬ 
νος Τριημέρου της Ημέρας Υπολογισμού (Τ) ως προς 
την Περίοδο Υπολογισμού μπορεί να υπολογίζεται μετά 
τη λήξη της συνεδρίασης της προηγούμενης ημέρας 
της Ημέρας Υπολογισμού. 

3. Για τον υπολογισμό του Κινδύνου Τριημέρου κάθε 
Μέλους από τις συναλλαγές που το Μέλος έχει καταρ¬ 
τίσει και οι οποίες δεν έχουν ακόμη διακανονισθεί την 
Ημέρα Υπολογισμού, λαμβάνονται υπόψη: 

α) Ο Γενικός Κίνδυνος Τριημέρου (ΓΚτριημερου) και 
ο Ειδικός Κίνδυνος Τριημέρου (ΕΚτριημερου) από τις 
μη διακανονισθείσες συναλλαγές των προηγούμενων 
εργάσιμων ημερών και 

β) Το κέρδος ή η ζημία που προκύπτει από την αποτί¬ 
μηση σε τιμές κλεισίματος Τ -1 (ιύιβγΚ Ιο πΐ3ΐΊ<8ΐ) όλων των 
υποχρεώσεων και απαιτήσεων, των προηγούμενων ημε¬ 
ρών, του Μέλους προς την εκκαθάριση (εφεξής «ΜΜ»). 

4. Ο συνολικός Κίνδυνος Τριημέρου (Κτριημερου) 
ενός Μέλους την Ημέρα Υπολογισμού προκύπτει από 
το άθροισμα του Γενικού Κινδύνου Τριημέρου του Μέ¬ 
λους, του Ειδικού Κινδύνου Τριημέρου του Μέλους και 
του ΜΜ του Μέλους. 

Άρθρο 16 

Υπολογισμός Γενικού Κινδύνου Τριημέρου 

1. Ο υπολογισμός του Γενικού Κινδύνου Τριημέρου 
γίνεται ως εξής: 

α) Καταρχήν προσδιορίζεται η Καθαρή Ποσότητα Μη 
Συμψηφιζομένων Αγορών (ΚΠΜΣΑ) ή Πωλήσεων (ΚΠΜΣΠ) 
της συγκεκριμένης κινητής αξίας για κάθε Ημέρα Συνε¬ 
δρίασης της Περιόδου Υπολογισμού. Ο προσδιορισμός 
αυτός γίνεται ως εξής: 

• Εάν ο όγκος (σε τεμάχια) των αγορών που έχει 
καταρτίσει το Μέλος σε συγκεκριμένη κινητή αξία κάθε 
Ημέρα Συνεδρίασης της Περιόδου Υπολογισμού είναι 
μεγαλύτερος από αυτόν των πωλήσεων, η διαφορά αυτή 
αποτελεί την Καθαρή Ποσότητα Μη Συμψηφιζομένων 
Αγορών (ΚΠΜΣΑ). 

• Αντίστροφα, αν ο όγκος (σε τεμάχια) των πωλή¬ 
σεων που έχει καταρτίσει το Μέλος σε συγκεκριμένη 
κινητή αξία είναι μεγαλύτερος από αυτόν των αγορών, 
η διαφορά αυτή αποτελεί την Καθαρή Ποσότητα Μη 
Συμψηφιζομένων Πωλήσεων (ΚΠΜΣΠ). 

β) Στη συνέχεια η ΚΠΜΣΑ ή ΚΠΜΣΠ κάθε μιας από τις 
τρεις Ημέρες Συνεδρίασης που προηγούνται της Ημέρας 
Υπολογισμού, κάθε Μέλους, πολλαπλασιάζεται με την 
τιμή κλεισίματος της συγκεκριμένης κινητής αξίας κατά 
την Ημέρα Συνεδρίασης που προηγείται της Ημέρας 
Υπολογισμού (Τ-1) και υπολογίζεται για κάθε Μέλος και 
για κάθε κινητή αξία η Ημερήσια Αξία Μη Συμψηφιζο- 
μένων Αγορών (ΗΑΜΣΑ) ή Πωλήσεων (ΗΑΜΣΠ) για την 
κάθε Ημέρα Συνεδρίασης της Περιόδου Υπολογισμού. Σε 
περίπτωση αποκοπής δικαιώματος σε εκτέλεση εταιρι¬ 
κής πράξης, για τους σκοπούς του υπολογισμού του κιν¬ 
δύνου των συναλλαγών που αφορούν ημερομηνίες προ 
της αποκοπής η τιμή κλεισίματος θα αναπροσαρμόζεται 
βάσει της εταιρικής πράξης. Σε περίπτωση αποκοπής 
μερίσματος για τους σκοπούς του υπολογισμού του 


κινδύνου των συναλλαγών που αφορούν ημερομηνίες 
προ της αποκοπής στην τιμή κλεισίματος προστίθεται 
και το ποσό του μερίσματος. Για δε τις συναλλαγές 
ομολόγων ως τιμή κλεισίματος λαμβάνεται η τιμή της 
τελευταίας συναλλαγής της ημέρας. Ο υπολογισμός 
γίνεται σύμφωνα με τον ακόλουθο μαθηματικό τύπο: 


Αι = (Χ οτλ-Χ π*) Ρι 

Π,.(£ πα,κ) Ρι 
* * 




* 


Όπου 

Α. = ΗΑΜΣΑ κινητής αξίας ί 
Π, = ΗΑΜΣΠ κινητής αξίας ί 
ί = κινητή αξία 

1< = συναλλαγές ημέρας στη κινητή αξία ί 
Ρ. = τιμή κλεισίματος στη κινητή αξία ί την Ημέρα 
Συνεδρίασης (Τ-1) 
α ( = αγορές σε τεμάχια 
π ( = πωλήσεις σε τεμάχια 

γ) Η ΗΑΜΣΠ κάθε κινητής αξίας για κάθε Ημέρα Συνε¬ 
δρίασης της Περιόδου Υπολογισμού πολλαπλασιάζεται 
με το ποσοστό Γ ενικού Κινδύνου, όπως προσδιορίζεται 
στην παράγραφο 2 του παρόντος άρθρου και το γινόμε¬ 
νο που προκύπτει αθροίζεται ως προς όλες τις κινητές 
αξίες για κάθε Ημέρα Συνεδρίασης της Περιόδου Υπο¬ 
λογισμού. Αντίστοιχα, η ΗΑΜΣΑ κάθε κινητής αξίας για 
κάθε Ημέρα Συνεδρίασης της Περιόδου Υπολογισμού 
πολλαπλασιάζεται με το ποσοστό Γενικού Κινδύνου, 
όπως προσδιορίζεται στην παράγραφο 2 του παρόντος 
άρθρου και το γινόμενο που προκύπτει αθροίζεται ως 
προς όλες τις κινητές αξίες για κάθε Ημέρα Συνεδρί¬ 
ασης της Περιόδου Υπολογισμού. Η απόλυτη τιμή της 
διαφοράς των δυο παραπάνω αθροισμάτων αποτελεί 
τον Γ ενικό Κίνδυνο της κάθε Ημέρας Συνεδρίασης της 
Περιόδου Υπολογισμού. 

Ο υπολογισμός γίνεται σύμφωνα με τον ακόλουθο 
μαθηματικό τύπο: 

ΓΚ Τ -γ=| X (Α, *%ΓΚ Ι ) -X (Π\*%οΓΚή \ 

I / 


Όπου 

ΓΚ Τ Γ = Γ ενικός Κίνδυνος της Ημέρας Συνεδρίασης Τ -γ, 
όπου γ =1 ως 3 
ί = κινητή αξία 
ί\. - ΗΑΜΣΑ κινητής αξίας ί 
Π ( = ΗΑΜΣΠ κινητής αξίας ί 

ΓΚ = ποσοστό Γ ενικού Κινδύνου που αντιστοιχεί στην 
κατηγορία του αξιόγραφου ί 

2. Το ποσοστό Γ ενικού Κινδύνου (ΓΚ) ορίζεται σε 15% 
για τις μετοχές και 7,5% για τα ομόλογα. 

3. Ο Γενικός Κίνδυνος Τριημέρου (ΓΚτριημερου) για 
κάθε Μέλος ισούται με το άθροισμα του Γ ενικού Κινδύ¬ 
νου της κάθε Ημέρας Συνεδρίασης για όλες τις Ημέρες 
Συνεδρίασης της Περιόδου Υπολογισμού, καθώς και 
του Γενικού Κινδύνου των συναλλαγών που πραγμα¬ 
τοποιήθηκαν σε Ημέρες Συνεδρίασης προγενέστερες 
της Τ-3 και για τις οποίες υπάρχουν εκκρεμότητες ως 
προς τον διακανονισμό τους, σύμφωνα με το ακόλουθο 
μαθηματικό τύπο: 


ΓΚ ΤΡΙΗΜΕΡΟΥ = ΓΚ Τ-1 + ΓΚ Τ-2 + ΓΚ Τ-3 + 


+ ΓΚ Τ 


όπου ν = Ημέρες συνεδρίασης για τις οποίες υπάρχουν 
Εκκρεμείς Συναλλαγές 

Άρθρο 17 

Υπολογισμός Ειδικού Κινδύνου (ΕΚ) Τριημέρου 

1. Για τον υπολογισμό του Ειδικού Κινδύνου Τριημέρου 
Μέλους η ΗΑΜΣΑ κάθε κινητής αξίας για κάθε Ημέρα Συ¬ 
νεδρίασης της Περιόδου Υπολογισμού πολλαπλασιάζεται 
με το ποσοστό Ειδικού Κινδύνου, όπως προσδιορίζεται 
στις παραγράφους 2 και 3 του παρόντος άρθρου και το 
γινόμενο που προκύπτει αθροίζεται ως προς όλες τις 
κινητές αξίες για κάθε Ημέρα Συνεδρίασης της Περιόδου 
Υπολογισμού. Αντίστοιχα, η ΗΑΜΣΠ κάθε κινητής αξίας 
για κάθε Ημέρα Συνεδρίασης της Περιόδου Υπολογισμού 
πολλαπλασιάζεται με το ποσοστό Ειδικού Κινδύνου, όπως 
προσδιορίζεται στις παραγράφους 2 και 3 του παρόντος 
άρθρου και το γινόμενο που προκύπτει αθροίζεται ως 
προς όλες τις κινητές αξίες για κάθε Ημέρα Συνεδρίασης 
της Περιόδου Υπολογισμού. Το άθροισμα των δυο παρα¬ 
πάνω αθροισμάτων αποτελεί τον Ειδικό Κίνδυνο της κάθε 
Ημέρας Συνεδρίασης της Περιόδου Υπολογισμού. 

Ο υπολογισμός γίνεται σύμφωνα με τον ακόλουθο 
μαθηματικό τύπο: 

ΕΚ Τ ,= X (.Ά,*%ΕΚ,) +Σ (Πί*%ΕΚ) 

ί ί 

όπου 

ΕΚ Τ γ = Ειδικός Κίνδυνος της Ημέρας Συνεδρίασης Τ -γ, 
όπου γ Πως 3 

ί = κινητή αξία 

Α ι = ΗΑΜΣΑ κινητής αξίας ί η οποία υπολογίζεται σύμ¬ 
φωνα με την παρ. 1β του άρθρου 16 της παρούσας 
απόφασης. 

Ω = ΗΑΜΣΠ κινητής αξίας ί η οποία υπολογίζεται σύμ¬ 
φωνα με την παρ. 1β του άρθρου 16 της παρούσας 
απόφασης. 

ΕΚ. = ποσοστό Ειδικού Κινδύνου της κινητής αξίας ί 

2. Το ποσοστό Ειδικού Κινδύνου για τις μετοχές ορί¬ 
ζεται: 

α) στο 100 % για τις μετοχές υπό αναστολή, εκτός της 
περίπτωσης ί) προσωρινής αναστολής λόγω διενέργειας 
εταιρικών πράξεων καιίΐ) αναστολής λόγω μη έγκαιρης, 
κατά τα οριζόμενα στις κείμενες διατάξεις αποστολής 
ενημέρωσης από την εκδότρια των μετοχών στο Χρη¬ 
ματιστήριο Αθηνών. Το ποσοστό Ειδικού Κινδύνου στην 
ως άνω περίπτωση (ϋ) ανέρχεται στο 100% εφόσον η 
αναστολή διαρκέσει για χρονικό διάστημα μεγαλύτερο 
των δύο εργάσιμων ημερών. 

β) στο 100% για τις μετοχές υπό επιτήρηση και τις 
μετοχές της κατηγορίας ειδικών χρηματιστηριακών χα¬ 
ρακτηριστικών, 

γ) στο 10% για τις υπόλοιπες μετοχές. 

3. Το ποσοστό Ειδικού Κινδύνου για τα ομόλογα ορί¬ 
ζεται στο 5%. 

4. Ο Ειδικός Κίνδυνος Τριημέρου (ΕΚτριημερου) κάθε 
Μέλους ισούται με το ’άθροισμα του Ειδικού Κινδύνου 
του Μέλους της κάθε Ημέρας Συνεδρίασης για όλες τις 
Ημέρες Συνεδρίασης της Περιόδου Υπολογισμού, καθώς 
και του Ειδικού Κινδύνου των συναλλαγών που πραγμα¬ 
τοποιήθηκαν σε Ημέρες Συνεδρίασης προγενέστερες 
της Τ-3 και για τις οποίες υπάρχουν εκκρεμότητες ως 
προς το διακανονισμό τους, σύμφωνα με τον ακόλουθο 
μαθηματικό τύπο: 

^ΤΡΙΗΜΕΡΟΥ = ΕΚ Τ -, + ΕΚ Τ , + ΕΚ Τ ,+ . + ΕΚ Τν 

όπου ν = Ημέρες συνεδρίασης για τις οποίες υπάρχουν 
Εκκρεμείς Συναλλαγές 


Άρθρο 18 
ΜΜ Μέλους 


1. Με βάση την Ημέρα Υπολογισμού (Τ), ανευρίσκεται 
για κάθε κινητή αξία, στην οποία το Μέλος κατήρτισε 
συναλλαγές στην Αγορά Αξιών του Χρηματιστηρίου 
Αθηνών κατά την Περίοδο Υπολογισμού, καθώς και σε 
Ημέρες Συνεδρίασης προγενέστερες της Τ-3 για τις 
οποίες υπάρχουν εκκρεμότητες ως προς το διακανο¬ 
νισμό των συναλλαγών: 

α) Η αξία όλων των αγορών και όλων των πωλήσεων 
αυτής της κινητής αξίας από το Μέλος κατά την Περί¬ 
οδο Υπολογισμού στις τιμές στις οποίες καταρτίστηκαν 
οι συναλλαγές. 

β) Η αξία που θα είχαν οι εν λόγω συναλλαγές αποτι¬ 
μώ μενες στην τιμή κλεισίματος της Ημέρας Συνεδρία¬ 
σης που προηγείται της Ημέρας Υπολογισμού, δηλαδή 
της Τ-1. Για το σκοπό αυτό πολλαπλασιάζεται ο όγκος 
(σε τεμάχια) των κινητών αξιών που αποτέλεσαν αντι¬ 
κείμενο αγορών από το Μέλος κατά την Περίοδο Υπο¬ 
λογισμού επί την τιμή κλεισίματος της κινητής αξίας 
την Τ-1 και ο όγκος (σε τεμάχια) των κινητών αξιών που 
αποτέλεσαν αντικείμενο πωλήσεων από το Μέλος κατά 
την Περίοδο Υπολογισμού επί την τιμή κλεισίματος της 
κινητής αξίας την Τ-1. 

2. Ως ΜΜ για κάθε κινητή αξία (ΜΜ ΚΑ ) ορίζεται η δι¬ 
αφορά μεταξύ 

α) της διαφοράς της αξίας Αγορών Περιόδου Υπολο¬ 
γισμού (Α Περιόδου Υπολογισμού) από την αξία Αγορών 
της ίδιας Περιόδου αποτιμώμενη σε τιμές κλεισίματος 
Τ-1 (Α' Περιόδου Υπολογισμού) από 

β) τη διαφορά της αξίας Πωλήσεων Περιόδου Υπολογι¬ 
σμού (Π Περιόδου Υπολογισμού) από την αξία Πωλήσεων 
της ίδιας Περιόδου αποτιμώμενη σε τιμές κλεισίματος 
Τ-1 (Π' Περιόδου Υπολογισμού) 

( ΜΜ ΚΑ- Τριημέρου^ ^γρ 1 ημ^ρ 0υ )] [(Α Τρ,ημ^ρρυ) (^Τριημέρου)] 

3. Ως ΜΜ Μέλους ορίζεται το άθροισμα του ΜΜ όλων 
των κινητών αξιών στις οποίες το Μέλος κατήρτισε 
συναλλαγές κατά την περίοδο υπολογισμού, καθώς και 
σε Ημέρες Συνεδρίασης προγενέστερες της Τ-3 για τις 
οποίες υπάρχουν εκκρεμότητες ως προς το διακανονι¬ 
σμό των συναλλαγών. 


Άρθρο 19 

Κίνδυνος Ημέρας Υπολογισμού 

1. Κατά την Ημέρα Υπολογισμού υπολογίζεται ο κίν¬ 
δυνος από την συμμετοχή του Μέλους την ημέρα αυτή 
στην συνεδρίαση της Αγοράς Αξιών του Χρηματιστηρί¬ 
ου Αθηνών (Κίνδυνος Ημέρας Υπολογισμού - Κ Τ ). 

2. Γ ια τον υπολογισμό του Κινδύνου Ημέρας Υπολο¬ 
γισμού λαμβάνονται υπόψη: 

α) οι καταρτισθείσες την ημέρα αυτή συναλλαγές 
του Μέλους και 

β) οι ανεκτέλεστες εντολές που έχει εισάγει το Μέλος 
στο ΟΑΣΗΣ. 

3. Γ ια τον υπολογισμό του κινδύνου των συναλλαγών 
κατά την Ημέρα Υπολογισμού, προσδιορίζεται ανά κι¬ 
νητή αξία η αξία των Αγορών και Πωλήσεων στις τιμές 
στις οποίες καταρτίστηκαν οι συναλλαγές. 

Ο υπολογισμός του κινδύνου των συναλλαγών για την 
κινητή αξία ί γίνεται σύμφωνα με τον ακόλουθο μαθη¬ 
ματικό τύπο, ο οποίος περιλαμβάνει δύο συνιστώσες 

που αντιστοιχούν στο Γενικό και τον Ειδικό Κίνδυνο 
συναλλαγών: 

Αί.-Σ Πϋ|)*(%ΓΚ,/2)) + ((Σ λα+Σ Πϋ)*(%ΕΚί 

12)) 1 1 ] ί 

όπου \ - πράξη της κινητής αξίας ί 
Α= αξία πράξης αγοράς ί της κινητής αξίας ί 
Π { = αξία πράξης πώλησης ] της κινητής αξίας ί 
ΓΚ = ποσοστό Γενικού Κινδύνου της κινητής αξίας ί 
σύμφωνα με την παρ. 2 του άρθρου 16, της πα¬ 
ρούσας απόφασης 

ΕΚ = ποσοστό Ειδικού Κινδύνου της κινητής αξίας ί 
σύμφωνα με τις παρ. 2 και 3 του άρθρου 17, της 
παρούσας απόφασης 

4. Για τον υπολογισμό του κινδύνου ανεκτέλεστων 
εντολών συγκεκριμένης κινητής αξίας της Ημέρας 
Υπολογισμού, υπολογίζεται το άθροισμα της αξίας 
των εντολών Αγοράς και της αξίας των εντολών Πω- 
λήσεως που έχει εισαγάγει το Μέλος στο ΟΑΣΗΣ και 
πολλαπλασιάζεται με το ήμισυ του αθροίσματος των 
ποσοστών Γενικού και Ειδικού Κινδύνου της συγκε¬ 
κριμένης κινητής αξίας, όπως προσδιορίζονται στην 
παράγραφο 2 του άρθρου 16 και στις παραγράφους 
2 και 3 του άρθρου 17 αντίστοιχα. Για τις ελεύθερες 
εντολές και τις εντολές στο κλείσιμο η αξία των 
εντολών αγοράς και των εντολών πώλησης υπολογί¬ 
ζεται με βάση την τιμή της τελευταίας συναλλαγής, 
ή εφόσον δεν έχουν πραγματοποιηθεί συναλλαγές 
την Ημέρα Συνεδρίασης, με βάση την τελευταία δια¬ 
θέσιμη τιμή κλεισίματος. Ο Κίνδυνος Ανεκτέλεστων 
Εντολών της Ημέρας Υπολογισμού (Κ ογ0θγ3 .) για την 
κινητή αξία ί υπολογίζεται σύμφωνα με τον ακόλουθο 
μαθηματικό τύπο: 

^ΟΓάΘΓβϊ = ( } 1 -ώ'ΓαΟΙΛ Π ^ \ Π ΟΓιΐ6:[ 3 μ) * (%ΓΚ( +% ΕΚί)/2) 
ί ί 

όπου \ - εντολή της κινητής αξίας ί 
Α οΓ<ΐβΓ 3 ϋ = α ξ ία εντολής αγοράς ] της κινητής αξίας ί 
Π 0Γ(ίβΓ8{ = °ξ ι ' α εντολής πώλησης \ της κινητής αξίας ί 
ΓΚ. = ποσοστό Γ ενικού Κινδύνου της κινητής αξίας ί 
σύμφωνα με το άρθρο 16, παρ. 2 της παρούσας 
απόφασης 

ΕΚ = ποσοστό Ειδικού Κινδύνου της κινητής αξίας ί 
σύμφωνα με το άρθρο 17, παρ. 2 και 3 της πα¬ 
ρούσας απόφασης 

5. Ο Κίνδυνος Ημέρας Υπολογισμού (Κχ) ορίζεται ως 
το άθροισμα του Κινδύνου Συναλλαγών που καταρτί¬ 
στηκαν κατά την Ημέρα Υπολογισμού και του Κινδύνου 
Ανεκτέλεστων Εντολών της ίδιας ημέρας για το σύνολο 
των κινητών αξιών, σύμφωνα με τον ακόλουθο μαθη¬ 
ματικό τύπο: 

Κ-Τ ~ /Σ ( Κ [Γ.,,Κ'3 ί + Κ 0Γ(ΙβΓ8 ι) 

I 

όπου ί = κινητή αξία 

Κ (Γ3ΐ1θ3 1 = κίνδυνος συναλλαγών της κινητής αξίας ί 
Κ ογ(1θγ3 ί = κίνδυνος ανεκτέλεστων εντολών της κινητής 
αξίας ί 

Άρθρο 20 

Συντελεστής Ατομικής Κάλυψης 

1. Ο Συντελεστής Ατομικής Κάλυψης Μέλους ορίζεται 
στο 30%. 

2. Η Επιτροπή Κεφαλαιαγοράς δύναται σε έκτακτες 


περιπτώσεις για λόγους προστασίας της ομαλής εκκα¬ 
θάρισης και διακανονισμού των συναλλαγών, να ανα¬ 
προσαρμόζει για συγκεκριμένο Μέλος, ή για όλα τα 
Μέλη, τον Συντελεστή Ατομικής Κάλυψης, όσον αφορά 
τις παρεχόμενες Ασφάλειες από το Μέλος. 

3. Γ ια τα νέα Μέλη ο Συντελεστής Ατομικής Κάλυψης 
όσον αφορά τις παρεχόμενες Ασφάλειες από το Μέλος 
ορίζεται στο 100% μέχρι τον αμέσως επόμενο υπολογι¬ 
σμό του ελάχιστου ύψους του Επικουρικού Κεφαλαίου 
μετά την πάροδο 24 μηνών. 

Άρθρο 21 

Σύνολο εγγυοδοσίας 

1. Το Όριο των συναλλαγών κάθε Μέλους εξαρτάται 
από την Εγγυοδοσία που παρέχεται από αυτό για την 
καλή εκπλήρωση των υποχρεώσεων του ως προς την 
εκκαθάριση των συναλλαγών που καταρτίζει στην Αγο¬ 
ρά Αξιών του Χ.Α. 

2. Η εγγυοδοσία κάθε Μέλους αποτελείται από: 

α) την αξία της Μερίδας του Μέλους στο Επικουρικό 
Κεφάλαιο και 

β) τις Ασφάλειες που παρέχει το Μέλος υπέρ του 
Επικουρικού Κεφαλαίου. 

3. Οι ασφάλειες που μπορεί να παρέχει Μέλος υπέρ 
του Επικουρικού Κεφαλαίου δύνανται να συνίστανται σε 
μετρητά και σε εγγυήσεις τρίτων υπέρ του Επικουρικού 
για λογαριασμό Μέλους. 

4. Εγγυήσεις τρίτων υπέρ του Επικουρικού για λογα¬ 
ριασμό Μέλους έχουν τη μορφή εγγυητικής επιστολής 
που εκδίδεται από τράπεζα που λειτουργεί σε κράτος 
Μέλος της ΕυρωπαϊκήςΈνωσης και με την οποία, κατό¬ 
πιν απλής αιτήσεως του διαχειριστή του Επικουρικού, η 
εκδότρια τράπεζα υποχρεούται να καταβάλει αμέσως 
το ποσό της εγγυητικής επιστολής ή μέρος αυτού, ως 
προς το οποίο το Επικουρικό θα ζητήσει την κατάπτωση 
της εγγυητικής επιστολής, χωρίς η εκδότρια τράπεζα 
να δικαιούται να αντιτάξει οποιεσδήποτε ενστάσεις ή 
αντιρρήσεις του Μέλους, υπέρ του οποίου εκδόθηκε 
η εγγυητική επιστολή, ή και οποιουδήποτε τρίτου. Οι 
εγγυήσεις υπέρ του Επικουρικού Κεφαλαίου παρέχονται 
προς το διαχειριστή του ως εκπροσώπου του Επικου¬ 
ρικού Κεφαλαίου. Δεν γίνονται αποδεκτές εγγυητικές 
επιστολές εφόσον αυτές εκδίδονται προς κάλυψη ιδίων 
υποχρεώσεων του εκδότη έναντι του Επικουρικού ως 
Μέλους του Επικουρικού. Οι όροι της εγγυητικής επι¬ 
στολής καθορίζονται από το διαχειριστή του Επικου¬ 
ρικού Κεφαλαίου και έχουν τυποποιημένο περιεχόμενο. 
Εγγυητικές επιστολές που δεν πληρούν την ανωτέρω 
προϋπόθεση δεν γίνονται αποδεκτές από το διαχειριστή 
του Επικουρικού. 

Αρθρο 22 

Δεσμευθείσα Εγγυοδοσία Μέλους 

Η Δεσμευθείσα Εγγυοδοσία Μέλους για τον Κίνδυνο 
Τριημέρου αντιστοιχεί στο ύψος της Εγγυοδοσίας που 
πρέπει να έχει δεσμεύσει το Μέλος για την κάλυψη των 
συναλλαγών που κατήρτισε κατά την Περίοδο Υπολο¬ 
γισμού και οι οποίες (συναλλαγές) δεν έχουν ακόμη 
εκκαθαρισθεί και διακανονισθεί. Η Δεσμευθείσα Εγγυ¬ 
οδοσία για Κίνδυνο Τριημέρου ισούται με το γινόμενο 
του Κινδύνου Τριημέρου του Μέλους επί τον Συντελεστή 
Ατομικής Κάλυψης. 

Άρθρο 23 

Διαθέσιμη Εγγυοδοσία Μέλους 

Για τον υπολογισμό της Διαθέσιμης Εγγυοδοσίας του 
Μέλους αφαιρείται πριν την έναρξη της συνεδρίασης 
της Αγοράς Αξιών του Χρηματιστηρίου Αθηνών και πριν 
εισαχθούν από το Μέλος εντολές προς κατάρτιση συ¬ 
ναλλαγών στο ΟΑΣΗΣ από το Σύνολο της Εγγυοδοσίας 
του Μέλους η Δεσμευθείσα Εγγυοδοσία για τον Κίνδυνο 
Τριημέρου. 

Αρθρο 24 

Όριο Εισαγωγής Εντολών Μέλους 

Κάθε ημέρα υπολογισμού, κάθε Μέλος επιτρέπεται να 
εισαγάγει εντολές στο ΟΑΣΗΣ μόνον εφόσον ο κίνδυνος 
που αντιστοιχεί στις εντολές αυτές δεν υπερβαίνει το 
διαμορφωμένο προοδευτικώς σε κάθε χρονικό σημείο 
της συνεδρίασης της Ημέρας Υπολογισμού όριο εισα¬ 
γωγής εντολών Μέλους. 

2. Ο κίνδυνος των προς εισαγωγή εντολών υπολογί¬ 
ζεται ως το γινόμενο της αξίας της εντολής επί του 
ημίσεως του αθροίσματος των ποσοστών Γενικού και 
Ειδικού κινδύνου της συγκεκριμένης κινητής αξίας. 

3. Πριν την έναρξη της συνεδρίασης της Αγοράς Αξιών 
του Χρηματιστηρίου Αθηνών και πριν εισαχθούν από το 
Μέλος εντολές προς κατάρτιση συναλλαγών στο ΟΑ¬ 
ΣΗΣ υπολογίζεται το όριο εισαγωγής εντολών Μέλους 
ως το πηλίκο της Διαθέσιμης Εγγυοδοσίας Μέλους με 
τον Συντελεστή Ατομικής Κάλυψης και καταχωρείται 
στο Σύστημα Συναλλαγών ΟΑΣΗΣ του Χρηματιστηρίου 
Αθηνών. 

4. Κατά τη διάρκεια της συνεδρίασης, αφαιρείται προ¬ 
οδευτικώς από το όριο εισαγωγής εντολών Μέλους ο 
Κίνδυνος Ημέρας Υπολογισμού, όπως αυτός εκάστοτε 
διαμορφώνεται κατά τη διάρκεια της συνεδρίασης της 
Ημέρας Υπολογισμού. 

Αρθρο 25 

Τρόπος υπολογισμού 

Από τους υπολογισμούς της απόφασης αυτής εξαι¬ 
ρούνται οι προσυμφωνημένες συναλλαγές, οι οποίες 
εκκαθαρίζονται διμερώς και δεν θέτουν σε κίνδυνο το 
σύστημα εκκαθάρισης συναλλαγών της αγοράς αξιών 
του Χ.Α. 

Άρθρο 26 

Υπολογισμός της ζημίας του Κεφαλαίου 

Εφόσον λόγω της ενεργοποίησης του Επικουρικού 
Κεφαλαίου, κατά τις διατάξεις της παραγράφου 13 του 
άρθρου 6 του ν. 2471/1997, περιέλθουν στην κατοχή του 
Επικουρικού Κεφαλαίου κινητές αξίες των οποίων η 
διαπραγμάτευση στο Χρηματιστήριο Αθηνών έχει ανα¬ 
σταλεί, τότε για τον υπολογισμό της προξενηθείσας 
ζημίας του Επικουρικού Κεφαλαίου, η οποία απαιτείται 
σύμφωνα με το δεύτερο εδάφιο της παραγράφου 13 του 
εν λόγω άρθρου 6 για την κατάπτωση των εγγυητικών 
επιστολών, οι κινητές αξίες που βρίσκονται σε αναστολή 
διαπραγμάτευσης για οποιοδήποτε λόγο αποτιμώνται 
με μηδενική αξία. 


Άρθρο 27 

Μεταβατικές διατάξεις 

1. Εγγυητικές επιστολές που έχουν προσκομισθεί 
από τα Μέλη ως κάλυψη, σύμφωνα με την με αριθμό 
6226/90/19.11.1996 (ΦΕΚ Β'/1095/5.12.1996) απόφαση του 
Διοικητικού Συμβουλίου της Επιτροπής Κεφαλαιαγοράς, 
εξακολουθούν να εγγυώνται την εκπλήρωση των υπο¬ 
χρεώσεων των Μελών, μέχρι την προηγούμενη ημέρα 
έναρξης ισχύος της παρούσας Απόφασης. Τα Μέλη, ανε¬ 
ξαρτήτως της διάρκειας των εγγυητικών επιστολών που 
έχουν προσκομισθεί κατά τα ανωτέρω, υποχρεούνται 
να τις αντικαταστήσουν με νέες οι οποίες θα εκδοθούν 
σύμφωνα με τα οριζόμενα στην παράγραφο 4 του άρ¬ 
θρου 21 και θα ισχύουν από την ημέρα έναρξης ισχύος 
της παρούσας απόφασης. 

2. Κατά την πρώτη εφαρμογή της παρούσας Απόφα¬ 
σης, εφόσον η αύξηση της Μερίδας Μέλους του Επικου¬ 
ρικού Κεφαλαίου είναι μεγαλύτερη του 50% της αξίας 
της Μερίδας πριν την έναρξη ισχύος της Απόφασης 
αυτής, τότε το εν λόγω Μέλος δικαιούται, ως προς το 
υπερβάλλον του ποσού που αντιστοιχεί στο ποσοστό 
αυτό, αντί της καταβολής μετρητών προς επαύξηση 
της μερίδας του, να προσκομίσει αποδεκτές εγγυή¬ 
σεις υπέρ του Επικουρικού Κεφαλαίου, κατά τα ορι¬ 
ζόμενα στην παράγραφο 4 του άρθρου 21, οι οποίες 
λήγουν στις 9.1.2007. Οι κατά τα ανωτέρω προσκομι- 
ζόμενες αποδεκτές εγγυήσεις υπέρ του Επικουρικού 
Κεφαλαίου αποτελούν τμήμα της μερίδας του Μέλους 
και καταπίπτουν στο σύνολο τους σε περίπτωση που, 
λόγω ενεργοποίησης του Επικουρικού Κεφαλαίου, τα 
διαθέσιμα του Επικουρικού Κεφαλαίου ενδέχεται να 
μην επαρκούν για τη χρηματοδότηση των συναλλαγών 
στις οποίες οφείλει να προβεί. Οι εγγυήσεις αυτές δεν 
λαμβάνονται υπόψη για τον επιμερισμό των προσόδων 
από την περιουσία του Επικουρικού Κεφαλαίου. Η συνο¬ 
λική αξία των ανωτέρω αναφερόμενων εγγυήσεων για 
κάθε Μέλος δεν δύναται να υπερβαίνει ποσοστό 25% 
σε σχέση με την κατά την παράγραφο 5 του άρθρου 8 
υπολογιζόμενη αξία της Μερίδας του Μέλους κατά το 
τρέχον Ημερολογιακό Τρίμηνο. 

3. Κατ’ εξαίρεση, η πρώτη μετά την έναρξη ισχύος 
της παρούσας Απόφασης καταβολή χρημάτων από το 
Επικουρικό Κεφάλαιο σε Μέλη, σύμφωνα με τα οριζό¬ 
μενα στην παράγραφο 3 του άρθρου 9 της παρούσας 
Απόφασης, θα πραγματοποιηθεί ένα μήνα από την 
έναρξη ισχύος της Απόφασης. Για το διάστημα αυτό 
τα ανωτέρω χρηματικά ποσά θα παραμείνουν στο Επι¬ 
κουρικό Κεφάλαιο ως ασφάλειες του στοιχείου (β) της 
παραγράφου 2 του άρθρου 21 της παρούσας Απόφασης 
και μπορούν να χρησιμοποιηθούν προσωρινά για την 
κάλυψη άμεσης ρευστότητας του Επικουρικού Κεφα¬ 
λαίου (όπάρθ ίίηαηοίης). 

4. Το ελάχιστο ύψος του Επικουρικού Κεφαλαίου για το 
χρονικό διάστημα από την έναρξη ισχύος της παρούσας 
Απόφασης ως τις 31.12.2006 θα υπολογιστεί από το δια¬ 
χειριστή του Επικουρικού Κεφαλαίου με βάση τα στοι¬ 
χεία του Ημερολογιακού Τριμήνου 1.4.2006 - 30.6.2006 
και θα δημοσιευτεί στο Ημερήσιο Δελτίο Τιμών του 
Χρηματιστηρίου Αθηνών, το αργότερο μέχρι την ημέρα 
έναρξης της ισχύος της παρούσας Απόφασης. Η πρώτη 
αναπροσαρμογή της Μερίδας των Μελών θα γίνει μετά 
τη λήξη του τελευταίου τριμήνου του 2006. 

Άρθρο 28 
Τελικές διατάξεις 

1. Από την έναρξη ισχύος της απόφασης αυτής κα- 
ταργούνταί: 

α) Η υπ’ αριθμ. 6226/90/19.11.1996 (ΦΕΚ Β'/1095/5.12.1996) 
απόφαση του Διοικητικού Συμβουλίου της Επιτροπής 
Κεφαλαιαγοράς. 

β) Η υπ’ αριθμ. 7262/104/8.4.1997 (ΦΕΚ Β7346/2.5.1997) 
απόφαση του Διοικητικού Συμβουλίου της Επιτροπής 
Κεφαλαιαγοράς. 

γ) Η υπ’ αριθμ. 7270/106/13.5.1997 (ΦΕΚ Β7417/23.5.1997) 
απόφαση του Διοικητικού Συμβουλίου της Επιτροπής 
Κεφαλαιαγοράς. 

2. Η απόφαση αυτή ισχύει δεκαπέντε (15) ημέρες από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΑΛΕΞΙΟΣ Α. ΠΙΛΑΒΙΟΣ 

-♦- 

( 2 ) 

Ορισμός του Κεντρικού Αποθετηρίου Αξιών ως διαχει¬ 
ριστή και θεματοφύλακα του Επικουρικού Κεφαλαί¬ 
ου Εκκαθάρισης Χρηματιστηρίου Αθηνών. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση 2/392/26.7.2006 Δ.Σ.) 

Αφού έλαβε υπόψη: 

1. Τις διατάξεις του άρθρου 4 του ν. 2471/1997 (ΦΕΚ 
Α746/2.4.1997) όπως ισχύει. 

2. Το άρθρο 90 του π.δ. 63/2005 «Κωδικοποίηση της 
νομοθεσίας για την κυβέρνηση και τα κυβερνητικά όρ¬ 
γανα» (ΦΕΚ Α798/22.4.2005), αποφασίζει ομόφωνα: 

Τον ορισμό του Κεντρικού Αποθετηρίου Αξιών (Κ.Α.Α.) 
ως διαχειριστή και θεματοφύλακα του Επικουρικού Κε¬ 
φαλαίου Εκκαθάρισης Συναλλαγών του Χρηματιστηρίου 
Αθηνών. 

Η υπ’ αριθμ. 14/300/6.5.2004 απόφαση του Διοικητικού 
Συμβουλίου της Επιτροπής Κεφαλαιαγοράς (ΦΕΚ Β7 
795/27.5.2004) καταργείται. 

Από τις διατάξεις της παρούσας δεν προκαλείται δα¬ 
πάνη σε βάρος του Κρατικού Προϋπολογισμού. 


Η απόφαση αυτή ισχύει δέκα (10) ημέρες από τη 
δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΑΛΕΞΙΟΣ Α. ΠΙΛΑΒΙΟΣ 

-♦- 

(3) 

Τροποποίηση του Κανονισμού Χρηματιστηρίου 

Αθηνών Α.Ε. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 
(Απόφαση 3/392/26.7.2006 Δ.Σ.) 

Έχοντας υπόψη: 

1. Τις διατάξεις των άρθρων 3 και 4 του ν. 3152/2003 
για την «Ίδρυση και εποπτεία χρηματιστηρίων και ορ¬ 
γανωμένων αγορών, νέες αρμοδιότητες της Επιτροπής 
Κεφαλαιαγοράς και τροποποιήσεις χρηματιστηριακής 
νομοθεσίας και άλλες διατάξεις» όπως ισχύουν (ΦΕΚ 
Α'/152/19.6.2003). 

2. Τα πρακτικά των από 31.5.2006 και 20.7.2006 συνε¬ 
δριάσεων του Διοικητικού Συμβουλίου του Χρηματιστη¬ 
ρίου Αθηνών Α.Ε. 

3. Το άρθρο 90 του π.δ. 63/2005 «Κωδικοποίηση της 
νομοθεσίας για την κυβέρνηση και τα κυβερνητικά όρ¬ 
γανα» (ΦΕΚ Α' 798/22.4.2005), αποφασίζει ομόφωνα: 

1. Εγκρίνει την τροποποίηση των άρθρων 11, 12, 44, 
205, 206, 207, 211, 213 και 322 του Κανονισμού του Χρη¬ 
ματιστηρίου Αθηνών Α.Ε., που υιοθετήθηκε κατά τις συ¬ 
νεδριάσεις του Διοικητικού Συμβουλίου του Χ.Α. στις 
31.5.2006 και 20.7.2006. 

2. Από τις διατάξεις της παρούσας δεν προκαλείται 
δαπάνη σε βάρος του Κρατικού Προϋπολογισμού. 

3. Η απόφαση αυτή ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 

